Apprezzament Patri Ewġenju Fenech O.F.M. Nhar il-Ġimgħa 9 ta' Novembru 2001, festa tal-Konsagrazzjoni tal-Bażilika tal- Lateran, il-Mulej sejjaħ fi ħdanu lil wieħed mis-saċerdoti, ulied il-parroċċa tagħna, Patri Ewġenju Fenech O.F.M. fl-età ta' 57 sena. Anġlu Fenech, iben il-mejtin Joseph u Carmen nċe Buttigieg twieled f'Tas- Sliema fi Triq Parisio nhar is-7 ta' Awissu 1944. Kien il-kbir fost ħames aħwa, irċieva l-edukazzjoni tiegħu fl-iskola ta' fi Sorijiet Santa Eliżabetta f'Tas-Sliema, u wara fil-Liċeo tal-Ħamrun. Huwa ngħaqad ma' l-Ordni Franġiskan fis-27 ta' Settembru 1959 u għamel il- professjoni sempliċi fis-sena ta' wara, u nhar il-festa tal-Kunċizzjoni ta' l-1965 għamel il-professjoni Solenni. Ġie ordnat saċerdot fit-23 ta' Marzu 1969 u ċċelebra l-ewwel quddiesa solenni tiegħu fil-knisja parrokkjali tal-Madonna tas-Sacro Cuor nhar l- 20 ta' April 1969. Fl-istess sena huwa mexxa l-purċissjoni tal-festa titulari u ftit wara telaq għall- Missjoni tal-Patrijiet Franġiskani fl- Amerka Ċentrali, fejn għal diversi snin wettaq il-Ministeru Pastorali fil- Honduras u EI Salvador. Matul is-snin li dam fil-Missjoni ġie xi drabi Malta jżur lil qrabatu u fl-1994 fakkar il-ġublew tal-Fidda ta' l- Ordinazzjoni tiegħu fid-Dar ta' l-Irtiri f'Baħar iċ-Ċagħaq. Meta minħabba saħħtu ma setax ikompli bil-missjoni tiegħu fl-Amerka Ċentrali, mar fil- Missjoni ta' l-Art Imqaddsa, fejn ta servizz f'Betlehem u Nażaret. Patri Ewġenju kiteb rumanzi, Dawra Durella 1984 u Ġenna ta' l-Art 1986, novelli u poeżiji. Ippubblika wkoll xogħlijiet bl-Ispanjol. Huwa ħalla dan il-wied tad-dmugħ fl-Ospedale Italiano f'Haifa. Il-funeral tiegħu sar f'Ġerusalem fil-Bażilika tas-Santissmu Salvatur, nhar is-Sibt 10 ta' Novembru 2001, fejn ukoll midfun. Nifirħu Sr. Octavia Monsigneur li se tagħlaq 50 sena mill-ordinazzjoni tagħha bħala Soru Franġiskana. Pratikament il-50 sena għamlithom ġewwa l-Awstralja kif ukoll xi żmien Londra. Sr. Octavia tiġi oħt l-aħwa Joe u Leli Monsigneur, attivisti ferm tal-parroċċa u l-festa tagħna, allavolja jgħixu l-Awstralja. Dan il-ġublew tagħha se tiċċelebrah hawn Malta. Sr. Maria Felice li flimkien ma' Sr. Octavia qiegħda tiċċelebra l-50 sena tagħha mill-ordinazzjoni tagħha. Hija għamlet żmien il-Missjoni fl-Etijopja u dan l-aħħar snin tinsab fil-kunvent tas-sorijiet ġewwa l-parroċċa tagħna, F'isem il-parroċċa nawgurawlhom u nitolbu għalihom.. Nifirħu wkoll lil Philip Vella membru tal-Kummissjoni Festi li ngħata l-unur ta' bandist tas-sena fi ħdan il- banda tal-parroċċa — is-Soċjetà Filarmonika Sliema.